ائرمنیستانین ایشغال ائتدیگی قاراباغ-دا آذربایجان اوردوسو قارشی‌سیندا مغلوب اولماسیندان سونرا باش ناظیر نیکول پاشینیانین ایستعفاسی اوچون اؤلکه‌ده باشلایان اعتراضلار داوام ائدیر.
پایتاخت ایروان-ین مرکزی میدانیندا موخالیفت طرفیندن تشکیل ائدیلن میتینقه یاغیش‌لی هاوا شرایطینه باخمایا‌راق چوخ سایدا آدام قاتیلیب. اعتراض چی‌لار تز-تز پاشینیانین ایستعفاسی اوچون شعارلار سسلندیریب‌لر.
اونلارلا اعتراضچی میداندا گئجه‌له‌ییب.
خاطیرلاداق کی، داغلیق قاراباغ-دا آتشین دایاندیریلماسی حاقیندا بیاناتین ایمضالانماسیندان سونرا ایروان-دا  کوتلوی اعتراضلار باشلاییب. نوماییشچی‌لر حکومت بینا‌لاریندا و باش ناظیرین ایقامتگاهیندا اعتراض لار تشکیل ائدیب‌لر. پولیس و خصوصی خیدمت اورقان‌لاری‌نین امکداش‌لاری اعتراض چیلاری قوووب، آنجاق ائرمنیستانین بؤیوک شهرلرینده نوماییش‌لر هله داوام ائدیر.
